Kris Christoffersen

Kjell Kris Christoffersen (født 8. mai 1945 i Oslo) er en norsk franskfilolog.

Christoffersen studerte fra 1965 ved Misjonsskolen i Stavanger. Han studerte også teologi ved Universitetet i Oslo og var i studietiden en periode misjonær i Kamerun.Steinar Brandslet: «Frankofil», Stavanger Aftenblad, 10. desember 2004. Deretter studerte han fransk språk i Haute-Loire og ved Alliance française i Paris. Han har undervist i fransk ved Universitetet i Oslo, i Kamerun og ved Høgskolen i Stavanger. Christoffersen har også vært reisesekretær for Ungdomsmisjonen, informasjonskonsulent i Rogalandsforskning og i BP Norge, samt vært spesialkonsulent i Stavanger kommune. 

I sitt virke har Christoffersen arbeidet for å utbre kjennskapen til fransk språk og kultur. Kris Christoffersen ble i 2004 utnevnt til ridder av den franske ordenen Palmes Académiques.«Siddiser får fransk heder», Stavanger Aftenblad, 14. oktober 2004, s. 50 

 Bibliografi 
 Landet med de 100 språk, Stavanger: Det Norske Misjonsselskap, 1977.

 Referanser 

Kategori:Norske filologer
Kategori:Misjonærer tilknyttet Det Norske Misjonsselskap
Kategori:Misjonærer i Kamerun
Kategori:Palmes académiques (Frankrike)
Kategori:Fødsler i 1945